**PROIECT DE HOTĂRÂRE**

**privind unele măsuri referitoare la organizarea și funcționarea aparatului de specialitate al primarului municipiului Dej**

Având în vedere expunerea de motive a primarului municipiului Dej nr.28361 din 19.11.2019 şi raportul de specialitate al Biroului Resurse Umane, Salarizare, Protecția Muncii nr.28362/401 din 19.11.2019 prin care supune spre aprobare unele măsuri referitoare la organizarea și funcționarea aparatului de specialitate al primarului municipiului Dej;

Ţinând cont de prevederile art.369 lit.b, art.391, art.405, art.610, art.611 alin.(1)-(3) din O.U.G. nr.57/2019 privind Codul administrativ, cu modificările și completările ulterioare și ale Legii-cadru nr.153/2017 privind salarizarea personalului plătit din fonduri publice, cu modificările și completările ulterioare;

În temeiul art.129 alin.(2) lit a și alin.(3) lit c, art.133 alin.(1), art.139 alin.(1) și art.196 alin.(1) lit.a din Codul administrativ, cu modificările și completările ulterioare;

**Consiliul local Dej,**

**H O T Ă R Ă Ş T E:**

Art.1 Se aprobă organigrama, statul de funcţii și regulamentul de organizare și funcționare ale aparatului de specialitate al primarului municipiului Dej, conform anexelor I, II şi III care fac parte integrantă din prezenta hotărâre.

Art.2 Cu ducerea la îndeplinire a prezentei hotărâri se încredinţează primarul municipiului Dej prin Biroul Resurse Umane, Salarizare, Protecţia Muncii şi şefii de compartimente care vor lua măsuri de întocmire şi actualizare a sarcinilor de serviciu unde este cazul.

Iniţiator,

**P R I M A R**

**ing. Morar Costan**

Contrasemnează,

**S E C R E T A R,**

**jr. Cristina Pop**